У мінулым годзе на аб’екце працавала 249 валанцёраў, якія добрасумленна, цягам чатырох летнікаў, некалькіх суботнікаў, а таксама па выходных і святочных днях адпрацавалі 1723 чалавекадзён. З арганізацыяй летнікаў выдатна справіліся старшыня валанцёрскай групы Я. Леанькоў і яго намеснік А. Скок. Цёплую падзяку атрымалі моладзевыя аб’яднанні БАСА (Беларуская асацыяцыя студэнтаў-архітэктараў) і Маладзёжны адукацыйны цэнтр “Фіяльта”.